Vin de Porto

O **vin de Porto** (en portugués *vinho do Porto*), tamién conoixito simplament como **porto** (u *port* en anglés), pertenixe a o chenero de vins conoixito como vins fortificatos.  Istos vins naixioron en os sieglos XVI y XVII, como producto de l'adición de brandy a o vin cuan ye en proceso de fermentación. D'ista traza se consigue a estabilización d'o vin, logrando un vino que resistiba as variants temperaturas y humedaz d'o largo trachecto maritimo que o comercio d'a epoca imposaba.

## Historia

O vin de Porto se produce en os vinyals d'a Rechión viticola de l'Alto Duero, en Portugal. Antis d'o sieglo XVII, ista rechión yera ya conoixita por os suyos vinos, tintos y blancos, encara que yeran poco consumitos difuera de Portugal. En 1678, Anglaterra y Francia dentran en guerra, ocasionando escaseza de vin en o reino britanico. Ta fer frent a la escaseza, Anglaterra recurrió a os vins de Portugal, aliato suyo dende feba tres sieglos. O vin d'a val d'o *Douro* prencipió a fer-se popular en Gran Bretanya, mas que mas por a suya ubicuidat en tiempos a on o vin francés yera escaso u inexistente. Una versión sobre l'orichen d'o vin de Porto como se conoixe actualment, dice que en 1678, comerciants de Liverpool adoptoron una tecnica emplegata en un monesterio en Lamego ta modificar o vin. Ista tecnica consiste en adhibir brandy a o vin mientres a fermentación, interrumpindo asinas dito proceso. O resultato ye un vin con mas contenito d'alcohol (dica 25 °G.L.), y con sabor mas dulce, debito a o zucre remanent que no remató de fermentar-se.

O exito d'iste tipo de vin en Gran Bretanya, levo a estableiximiento de cuantas casas vinicolas en Portugal, d'orichen britanico. En o sieglo XVIII, bi heba ya un monopolio britanico *de facto* sobre a producción de *porto*. Iste monopolio duró dica a fundación d'a *Companhia Velha*, que marcó o ingreso d'os portugueses en a producción y comercialización d'iste vin.

## Tipos de vin
Os portos se caracterizan por a suya gran intensidat aromatica, a presencia de l'alcohol, a suya dulzura y a tanicidat en belunas d'as suyas categorías.

O Porto tinto se fa a partir d'ugas Tinta Roriz, Tinta Barroca, Touriga y Tinta Cāo. O porto blanco s'obtiene d'as ugas Malbasía Dourada, Malbasía Fina, Gouveio y Rabigato.

### Tipos de vino de Porto tinto

**Retinto* (**full**) – vin nuevo, con cuerpo, con acentuato sabor a fruito. 
**Tinto* (**red**) – vin encara nuevo, colors royencas, vinoso, sabor y cuerpo parellanos a o *full*. 
**Tinto dorado* (**ruby**) – vin con (8 a 10) ueito a diez anyos fendo-se viello, a suya color ye rubí. 
**Dorato* (**tawny**) - vin con (15 a 20) quince a vente anyos fendo-se viello, dorato, con tons amariellos, ya plen de cualidaz, de lote y refrescato con atros vins mas chóvens ta dar-le frescura. 
**Dorato claro* (**light - tawny**) – vin de gran categoría, en a zaguera fase de fer-se viello, tenendo ya o punto mas alto d'as suyas cualidaz. Manimenos ye un producto que cal cuidar, se floreixe si no es refrescato con vins mas chóvens que permitan a suya existencia indefinita.

Dentro d'istas categorías o vin puet estar muit dulce, dulce, semi-xuto, u extra-xuto. A dulzura d'o vin constituye una opción d'o fabricant, condicionata por l'inte en que s'interrumpe a fermentación.

O vin de porto se puet tomar en copas tipo porto u tipo licor en as cantidaz por dosis de 2 onzas, os diferents tipos *Vintage*, *Ruby*, *Tawny* u 10, 20 dica 40 anyos, como aperitivos u como dichestivos asinas como ta acompanyar postres como quesos fuertes. S'han de disfrutar a temperatura ambient y nunca fer-los enfriar, encara cuan a temperatura ye alta.

## Se veiga tamién
* Vins de Portugal
* Gastronomía portuguesa

## Vinclos externos

* Instituto dos Vinhos do Douro e Porto